Euroopan parlamentin kvestorien vaali
Puhemies
Esityslistalla on seuraavana Euroopan parlamentin kvestorien vaali.
Olen vastaanottanut ilmoitukset seuraavien jäsenten ehdokkuudesta:
Mia de Vits
Szabolcs Fazakas
Ingo Friedrich
Astrid Lulling
Jan Mulder
James Nicholson
Ehdokkaat ovat ilmoittaneet minulle suostuvansa ehdokkaiksi.
Koska ehdokkaiden lukumäärä ei ylitä täytettävien paikkojen määrää, ehdotan, että valinta tapahtuu Euroopan parlamentin työjärjestyksen 12 artiklan 1 kohdan mukaisesti suosionosoituksin, vaikkakin ensin on suoritettava koneäänestys arvojärjestyksen määrittelemiseksi.
(Suosionosoituksia)
Näin ollen julistan kaikki ehdokkaat valituiksi Euroopan parlamentin kvestoreiksi. Onnittelen heitä kaikkia heidän valinnastaan ja toivotan meille hyvää yhteistyötä puhemiehistössä.
Äänestämme nyt kvestoreiden arvojärjestyksestä salaisella koneäänestyksellä. Koska riittää, että määrittelemme heidän arvojärjestyksensä, äänestyksessä ei vaadita ehdotonta enemmistöä.
- Äänestyksen jälkeen:
Arvoisa parlamentin jäsenet,
Julistan seuraavaksi kvestorien vaalia koskevan äänestyksen tuloksen.
Annettuja ääniä: 669
Mitätöityjä ääniä: 16
Hyväksyttyjä ääniä: 653
Ääniä annettiin seuraavasti:
James Nicholson: 334 ääntä
Astrid Lulling: 298 ääntä
Mia De Vits: 285 ääntä
Ingo Friedrich: 280 ääntä
Szabolcs Fazakas: 267 ääntä
Jan Mulder: 265 ääntä
Euroopan parlamentin työjärjestyksen 15 artiklan ja 14 artiklan 2 kohdan mukaisesti kvestorien arvojärjestys määräytyy heidän valitsemisjärjestyksensä mukaan.
Onnittelut!
Tämä tarkoittaa sitä, että voimme julistaa uuden puhemiehistön kokoonpanon sekä kvestorien nimet Euroopan yhteisöjen toimielimille.
